32000D0583
L 246/67
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 27 септември 2000 година
за изменение на Решение 94/360/ЕО относно намалената честота на физическите проверки, които трябва да се извършват на пратки с определени продукти при внос от трети страни съгласно Директива 90/675/ЕИО на Съвета
(нотифицирано под номер C(2000) 2735)
(текст от значение за ЕИП)
(2000/583/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 97/78/ЕО на Съвета от 18 декември 1997 г. относно установяване на принципите, регулиращи организацията на ветеринарните проверки на продукти, въведени в Общността от трети страни (1), и по-специално член 10 от нея,
като има предвид, че:
(1)
Директива 97/78/ЕО отмени и замени Директива 90/675/ЕИО на Съвета (2), съгласно която беше прието Решение 94/360/ЕО на Комисията относно намалената честота на физическите проверки, които трябва да се извършват на пратки с определени продукти при внос от трети страни (3).
(2)
Вследствие на откриването по-рано на следи от стимулиращи растежа ксенобиотични хормони в месо, внесено от Съединените американски щати, Решение 1999/302/ЕО на Комисията (4) въведе система за засилен контрол на всички пратки прясно говеждо месо и карантии, с изключение на бизоново месо и карантии, внасяни от тази страна.
(3)
След установяване наличието на тези остатъчни вещества властите в Съединените американски щати възобновиха своята програмата за отглеждане на говеда без хормони през месец юни 1999 г., но вследствие на допълнителни проблеми с нея, установени по време на мисия в Съединените щати на Хранителната и ветеринарна служба на Комисията, програмата за отглеждане без хормони беше преустановена през месец юли 1999 г. и възобновена по-късно през месец септември 1999 г. в засилена форма, като програма за говеда, нетретирани с хормони.
(4)
След допълнителните мерки за контрол, въведени с Решение 1999/302/ЕО, не е идентифицирана нито една положителна проба по време на интервенционния период и освен това нито едно от изследванията, проведени в рамките на програмата за допълнително тестване за хормони на Европейската общност, не е показало положителни резултати.
(5)
Съответно се счита за подходящо да бъдат премахнати допълнителните мерки за сигурност, въведени през 1999 г., и да се намали честотата на проверките на прясно месо, внасяно от Съединените американски щати, от проверки на всички пратки до проверки само на 20 % от пратките, което се равнява на нормалната честота на физическите проверки на прясното месо, внасяно от трети страни, установена с Решение 94/360/ЕО.
(6)
Важно е да се уточни, че всички пратки прясно месо, внасяни от Съединените американски щати и подлежащи на физически проверки, следва да преминат през лабораторни изследвания за съответните остатъчни вещества от хормони.
(7)
Настоящото решение е първа стъпка към постепенното пълно премахване на задължението за изследване за хормони на всяка пратка, избрана за физическа проверка, и то ще бъде преразгледано на базата на бъдещи резултати от изследвания.
(8)
Мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩЕТО РЕШЕНИЕ:
Член 1
Решение 94/360/ЕО се изменя, както следва:
1.
В член 1a, параграф 1 първото тире се заличава и се заменя със следното:
„-
честотата на физическите проверки е 20 %,“
2.
В член 1a, параграф 1 второто тире се заличава и се заменя със следното:
„-
вземат се две официални проби от всяка проверявана пратка и се изследват за остатъчни вещества от всеки от ксенобиотичните хормони меленгестрол ацетат, тренболон, зеранол и стилбени, включително диетилстилбестрол, както и за анормално високи нива на остатъци от естествените хормони 17-бета-естрадиол, прогестерон и тестостерон,“
3.
Член 1a, параграф 2 се заличава.
Член 2
Адресати на настоящото решение са държавите-членки.
Съставено в Брюксел на 27 септември 2000 година.